CELEX: C2006/190/45
Language: sk
Date: 2006-08-12 00:00:00
Title: Vec T-158/06: Žaloba podaná 20. júna 2006 – Adobe/ÚHVT (FLEX)

12.8.2006   
            
            
               SK
            
            
               Úradný vestník Európskej únie
            
            
               C 190/25
            
         Žaloba podaná 20. júna 2006 – Adobe/ÚHVT (FLEX)
   (Vec T-158/06)
   (2006/C 190/45)
   Jazyk konania: angličtina
   Účastníci konania
   
      Žalobca: Adobe Systems Inc. (San Jose, Spojené štáty) (v zastúpení: M. Graf, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobcu
   
               —
            
            
               zrušiť rozhodnutie R 1430/2005-2 druhého odvolacieho senátu Úradu pre harmonizáciu vnútorného trhu (ochranné známky a vzory) z 11. apríla 2006, Adobe Systems Incorporated/ÚHVT (Flex), v rozsahu, v ktorom toto rozhodnutie zamieta odvolanie ohľadne iného tovaru než „počítačový hardware; počítačové periférne zariadenia a zariadenia na spracovanie dát“ v triede 9 a prihlasovaných služieb patriacich do triedy 42,
            
         
               —
            
            
               zaviazať Úrad na náhradu trov konania.
            
         Žalobné dôvody a hlavné tvrdenia
   
      Prihlasovaná ochranná známka: slovná ochranná známka FLEX pre tovary a služby patriace do tried 9, 38 a 42 – prihláška č. 3 795 011.
   
      Rozhodnutie prieskumového pracovníka: zamietnutie prihlášky.
   
      Rozhodnutie odvolacieho senátu: čiastočné zamietnutie odvolania.
   
      Dôvody žaloby: porušenie článku 7 ods. 1 písm. b) a c) nariadenia Rady č. 40/94 a nezohľadnenie predchádzajúcich národných zápisov.